Document ID: /roh_data/filtered/fineweb-2-filterrobots_roh.jsonl.gz/50153

cuntegn
Procura publica federala
Michael Lauber chala
Il procuratur public federal dispitaivel Michael Lauber ha disditg per la fin schaner 2021 sia plazza, quai ha communitgà la procura publica. Pervi da vacanzas ch'el ha anc dabun dat el giu ses uffizi gia la fin d'avust. A partir dal settember surpiglian ses dus substituts sia funcziun d'uffizi.
Il venderdi passà aveva Michael Lauber offrì sia demissiun. Quai suenter ch'il Tribunal federal administrativ aveva confermà ina part da las renfatschas envers el. Tenor quellas ha l'um da 54 onns tranter auter ditg manzegnas areguard in inscunter cun il schef da la FIFA, Gianni Infantino.